Tiwsatin timensayin mi ara yadfent deg wungal, ttuɣalent d tarrayin n usnulfu, akken daɣen tettbeddil twuri-nsent ɣef tin sɛant deg tmawit. Ibeggen-d ayen d-yenna Bakhtine « Asidef-agi mačči d aḥerfi, iḍrisen-agi sɛan tahuski d twuriwin i tent-yeɛnan deg usatal anasli, abeddelnsent ɣer usatal n tira d umaḍal angalan, yettaǧǧa-tent ttaṭṭafent tiwuriwin niḍen, ttaddament tahuski yerzan tira-agi. » Ɣef wassaɣ n tsekla timawit d tirawit, Amar Ameziane yenna : Tira tetteg assaɣ gar tsekla tamaynut d tsekla tamensayt, ur yezmir ara ad yili umaynut ama nekka-d seg wansay « Ilaq ad d- nini, imi yal tamhazt tettili-d s uxeddim ɣef wansay16 » ungal aqbayli ur yeffiɣ ara i ubrid-agi, d ayen i aɣ-d-ibeggen Amar Ameziane deg tezrewt ines.